b'\n_START_ARTICLE_\nEthelbert Kentski\n_START_SECTION_\n\xc5\xbdivotopis\n_START_PARAGRAPH_\nBio je sin kralja Eormenrika i nepoznate majke. Prema Anglosaskoj kronici rodio se 552. godine. Suvremeni povjesni\xc4\x8dari su nadnevak kad se rodio pomakli u 560. godinu.._NEWLINE_Preko sestre Durch seine Rikole koja se je bila udala za esekskog kralja Sleddu Aescvvininga, bio je povezan s tim britanskim anglosaskim kraljevstvom. O\xc5\xbeenio je kr\xc5\xa1\xc4\x87ansku frana\xc4\x8dku kraljevnu iz dinastije Merovinga sv. Berte, k\xc4\x87eri merovin\xc5\xa1kog kralja Hariberta. sv. Grgur iz Toursa je zabilje\xc5\xbeio za Ethelberta da je filius regis (\xe2\x80\x9ekraljev sin\xe2\x80\x9c), odakle su povjesni\xc4\x8dari zaklju\xc4\x8dili, da mu je otac Eormenrik onda jo\xc5\xa1 bio \xc5\xbeiv._NEWLINE_Sa Bertom je imao sina Eadbalda i k\xc4\x87er Ethelburgu. Budu\xc4\x87i da je supruga Berta utjecala na nj pokrsti i ostavi anglo-saskog poganstva, bio je prvim anglosaskim vladarem koji je pre\xc5\xa1ao na kr\xc5\xa1\xc4\x87anstvo. Smatra se da je Bertin utjecaj doveo do odluke pape Grgura I. kojom je poslao Augustina Canterburyjskog u misiju iz Rima. Augustin se je iskrcao na otoku Thanetu, najisto\xc4\x8dnijoj to\xc4\x8dci Kenta. Nakon toga se je Ethelbert pokrstio, gradilo se crkve te se je kr\xc5\xa1\xc4\x87anstvo u ve\xc4\x87em stupnju \xc5\xa1irilo kraljevstvom. Ethelbert je dao crkvi novo zemlji\xc5\xa1te u Canterburyju, koje je poslije postalo poznato kao opatija sv. Augustina._NEWLINE_Za njegove je vlasti Kent dobilo prevlast na podru\xc4\x8dju Engleske. Kent je bio bogato kraljevstvo, jakih trgovinskih sveza s kontinentom. Vjerojatno je da je ba\xc5\xa1 Ethelbert uspostavio kraljevski nadzor nad trgovinom. Za njegova kraljevanja prvi suz put nakon anglosaskog iskrcavanja kovanice prokolale Kentom. Beda \xc4\x8casni u djelu Historia ecclesiastica gentis Anglorum iz 8. stolje\xc4\x87a ga je zabilje\xc5\xbeio kao tre\xc4\x87eg kralja koji je imao imperium nad ostalim anglosaskim kraljevstvima. Anglosaska kronika iz 9. stolje\xc4\x87a zabilje\xc5\xbeila ga je kao bretenanwealdu, "vladara Britanije". Sin Eadbald je donekle zadr\xc5\xbeao jakost Kenta koju je nekad imao._NEWLINE_Za Ethelbertova kraljevanja donesen je Ethelbertov zakon, prvi zakonik na nekom germanskom jeziku, iako je zapravo sa\xc4\x8duvan kao rukopis u djelu iz 12. stolje\xc4\x87a, Textus Roffensis. Zakonik sadr\xc5\xbei slo\xc5\xbeeni sustav kazna._NEWLINE_Poslije je bio kanoniziran zbog \xc5\xa1irenja kr\xc5\xa1\xc4\x87anstva me\xc4\x91u Anglosasima, kao i njegova supruga. Spomendan mu je izvorno bio 24. velja\xc4\x8de, no poslije je to pomaknuto na 25. velja\xc4\x8de.'